AJUNTAMENT DEL CATLLAR

Mitjançant acord del Ple de l’ajuntament de data 11 de febrer de 2021 es va aprovar la modificació de les Bases específiques per a la concessió d’ajuts a autònoms i petites empreses de menys de 15 treballadors afectats per l’emergència sanitària de la Covid-19.

Mitjançant acord de la Junta de Govern Local de 6 de maig de 2021 es va obrir convocatòria per a l’atorgament de les subvencions.

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet es pot consultar a la Base de Dades Nacional de Subvencions:

Objecte 
Subvencions, mitjançant un procediment de concessió directa excepcional per raons d'interès públic, social, econòmic i de manteniment de l’ocupació en els sectors productiu, comercial i de serveis del municipi que hagin vist afectada la seva activitat, de forma significativa, com a conseqüència de les mesures adoptades per a contenir la propagació de la pandèmia de la COVID-19.

Beneficiaris 
Tindrà dret a sol·licitar la subvenció tota aquella persona física o jurídica que tingui l’activitat empresarial al municipi.

Requisits 
Persones donades d’alta al Règim Especials de Treballadors Autònoms (RETA) i professionals que tinguin el domicili fiscal o estiguin empadronades al municipi amb anterioritat a la publicació d’aquestes Bases i convocatòria i que han dut a terme o porten a terme iniciatives per mantenir, fomentar i potenciar l’activitat econòmica del municipi:
- El comerç menor, autònoms i empreses que s'hagin vist obligats al tancament de la seva activitat com a conseqüència de les mesures implementades durant l’estat d’alarma per frenar l’avenç de la pandèmia, i que la seva plantilla sigui inferior a 15 treballadors.
- El comerç menor, autònoms i empreses que no han estat obligats a tancar però que han estat afectats per la baixa activitat i que la seva plantilla sigui inferior a 15 treballadors.
Només s’admetrà una sol·licitud per persona física o jurídica.

Per a les persones físiques, el domicili fiscal serà el lloc on tingui la residència habitual o el lloc on estigui efectivament centralitzada la gestió administrativa i la direcció de les activitats desenvolupades-

Serà necessari que l'activitat compti amb les necessàries llicències o permisos administratius, fiscals i/o laborals que permetin l'acompliment d'aquesta i que es trobin al corrent en el compliment de les seves obligacions tributàries i enfront de la seguretat social.

Bases Reguladores
[bookmark: _GoBack]Les bases reguladores per a la concessió d'ajudes a autònoms i petites empreses de menys de 15 treballadors afectats per l’emergència sanitària de la Covid-19 van ser aprovades pel ple de la corporació, en la sessió celebrada el 11 de febrer de 2021 i publicades al Butlletí Oficial de la Província de Tarragona CVE 2021-03475 de 29 d’abril de 2021.

Quantia de la subvenció o criteris d’individualització
La quantia total màxima prevista en el pressupost és de 25.000,00 €. La quantia màxima per ajut és de fins a 1.500,00 € per establiment comercial, negoci o activitat.

Termini de presentació de sol·licituds 
El termini per presentar la sol·licitud és de dos mesos des de l'endemà de la publicació de la convocatòria al Butlletí Oficial de la Província de Tarragona.

El Catllar, a data de la signatura digital.


